Вядучая мерапрыемства — загадчыца Любушанскага СДК Таццяна Несцяровіч пачала сваё выступленне ўспамінам пра ганаровага жыхара вёскі Карбаўское, кавалера Георгіеўскага крыжа Фёдара Мікітавіча Несцяровіча, які служыў у лейбгвардыі грэнадзёрскага палка, а з 1918 года — у Чырвонай Арміі. Пасля разгрому Калчака працаваў сакратаром мясцовага сельсавета, а затым — старшынёй калгаса “Будаўнік”. Мінутай маўчання ўшанавалі памяць кавалера Георгіеўскага крыжа і ўсіх загінуўшых у час вайны, і тых вяскоўцаў, якія пакінулі свет зямны.